దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
నఫీసా జోసెఫ్
నఫీసా జోసెఫ్ బెంగుళూర్ లో పెరిగింది. ఈమె కేరళైట్ సిరియన్ క్రిస్టియన్ తండ్రి నిర్మల్ జోసెఫ్, బెంగాలీ తల్లి ఉషా జోసెఫ్ల ఇద్దరు కూతుళ్ళలో చిన్నది, ఈమె తల్ల్లి టాగోర్ వంశస్థురాలు, షర్మిలా టాగోర్ చెల్లి వరస. నఫీసా బెంగుళూర్ లోనే ఉన్న బిషప్ కాటన్ బడిలో, సెయింట్.జోసెఫ్ కళాశాలలో చదువుకుంది. ఈమె కాథలిక్ కానీ ఈమె పేరులోని మొదటి పదం ఇస్లామిక్, ఇది ఈమె తండ్రి తరపు బామ్మ ముస్లిం అన్న నిజాన్ని తెలుపుతుంది.